
Oferă unor. sale clientele pariumuri din cele mai renumite fabriol fran- 
ceze, ruse, germane și engleze; pudre de orez, depilatoare şi sapone alese, 
“briliantine, superbe colorante pentru păr, diferite ioţiuni, apăde colonia, de 
lavande, de verveine şi portugal, etc., apo și pomezi de quinquina parfumate; 
Qapilarine, col-oream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, :lanolină şi tot felul de articole pentru tualete. 

Articole pentra menagiu, ca: ceaiuri, cafea și cacao în sămânță şi pulbere, 
făină lactată Nestlé, culori vegetale, arome și esențe pentru liqueruri și li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale şi diferite săruri pentru băi, oum şi prafuri «Zackerlin», 
oarboral, borax, acid boric, naftalină ieftină, bicarbonat de sodiu, salol și chi- 
nine, eto. Aniline şi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru piotură, vopsele, ceară şi 
sârmă pentrn parchete, etc. 

Diferite ierburi alese. rădăcini, scoarţe, frunze, flori şi seminţe pentru cea- 
iuri in şi muştaruri, precum și felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
sura de iearnă, eto. 

Multe specialități farmaceutice române, franceze și germane, precum: bu- 
gile, balsamuri pentru viaţă, capsule, cataplasme, coaltare, orayoane, ceaiuri, 
drageie, elizire, emulsiuni uleioase, emplastre, glicerotosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri şi vinuri medicamentoase care, prin rolul ce îndeplinese 
tunele de a fi atiseptice şi desinfectante iar altele nutritive şi întăritoare, sunt 
proparate cu scopul de a fi întrebuințate la vindecarea suferinzilor cărora să 
le redea sănătatea, forţa și energia şi de a le fi reconstituante ale sistemului 
nervos îndepărtându-le cu totul anemia şi slăbiciunea generală. 

Bogat asortiment de cauciucârie și pansamente cum instrumente și acce- 
sorli de resortul Farmaciei, Obstetricei şi Chirurgiei, Opticei şi Dentisticel, 
ca : vată şi tiloane, guthapercha şi muşamale impermeabile, tuburi de cau- 
ciuc, canule, injectoare şi sistematice irigatoare pentru Moago şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă» 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi» 
male cum și alte utensile şi accesorii de sticlă, aluminiu, platină, faianţă şi 
porcelan, ochelari, foarfeci și clegti, etc. 

La cerere, expediază în orice parte a 'Țărei, contra ramburs, protapt și cu. 
preţurila cele mal ieftine, ori și ce fel de mărfuri din această branșă. 

Respectul copiilor față de părinţi. 


acă e să credem tânguirii generale, viciile 
astăzi progresează aşa de repede şi ră- 
sar în oamenii tineri aşa de timpuriu, în- 
cât e cu neputinţă să păzeşti pe un co- 
pil de molipsirea ce creşte mereu, dacă-l 
| laşi expus tuturor primejdiilor în gloata 
de-afară, sau dacă laşi ca întâmplarea sau 
şi propriile-i porniri să-i aleagă societa- 


tea din şcoală. 

Prin ce fatalitate au sporit între noi aşa de tare viciile 
în anii aceştia din urmă, şi prin ce mâini au crescut până 
la o stăpânire aşă de nețărmurită, asta o las s'o cerceteze 
alții. Eu aş dori numai, ca acei ce se tânguesc de groaznica 
scăpătare de pretutindeni a evlaviei creștineşti şi a virtuţii 
și cari se plâng de lipsa de educaţiune potrivită şi de oa- 
meni cu învățătură în clasele cele distinse ale generaţiei 
noastre, aș vrea zic, să înceapă a chibzui cum le-am puteă 
restaură pe toate în generaţiile viitoare. Pentrucă un adevăr 
stă neclintit: că daca temelia restaurării nu vom pune-o în 
educaţiune şi în cultivarea tineretului, toate opintirile noa- 

stre celelalte au să fie zădarnice. Dacă nu purtăm grijă şi 
nu preîntâmpinăm corupţiunea, moliciunea şi ticăloşia tine- 
retului nostru, e ridicol să mai aşteptăm că acei ce au să 
apară în curând pe scena vieţii vor fi împodobiţi cu acea 
cultură şi eu acele virtuţi şi destoinicii cari au adus atâta 
onoare Angliei până acum în lume. Mai că aş fi adăogat pe 
lângă ele şi curajul, cu toate că pe-acesta îl privim ca o 
moștenire naturală a Englezilor. Cele ce se vorbesc despre 
nişte lupte navale mai de curând, purtate în așa fel în cât 
strămoșii noştri s'ar fi mirat de ele ca de un lucru necu- 
noscut, îmi dau ocaziunea să constat că prin corupţiune sca- 
pătă curajul în oameni, şi că virtutea rar mai poate subsistă 
când desfrâul a stins în suflete sentimentul pentru adevă- 
rata onoare. Ba, eu ţin că nu e cu putinţă să-mi numești 
vr'o naţiune — ori cât de vestită ar fi fost pentru vitejia 
ei — care şi-ar fi păstrat mai departe onoarea sa militară 
sau v'ar fi făcut de spaimă între vecini, după ce odată co- 
rupţiunea a rupt barierele disciplinei şi după ce viciile au 
crescut la atâta înălţime, în cât ea ar fi putut să s'arate cu 
faţa neacoperită fără să se zăpăcească de ruşine. 

Virtutea deci, dreapta virtute este partea cea mai grea şi 
mai de preţ pe care năzuim a o câştigă prin educaţiune, 
ea, şi nu neastâmpărata obrăznicie, ori alta ori care dintre 
măruntele arte ale înţelepciunii lumeşti. Virtuţii trebue să-i 
facă loc toate celelalte valori şi calităţi şi să-i dea priori- 
tatea. Ea este bunul cel adevărat şi trainic, asupra căruia 
educatorul n'are să ţie numai conferenţe şi discursuri, ci 
trebuie să muncească serios spre a înzestră sufletul copi- 
lului cu virtuţi şi să nu înceteze până ce tânărul n'a do- 
bândit o aplicare adevărată spre virtuţi şi nu şi-a pus în 
ele tăria sa, onoarea și mulţămirea. 

Cu cât tânărul va face mai mari progrese într'asta, cu 
atâta va fi, cu timpul, mai netezit drumul pentru celalalte 
desăvârşiri. Pentru că cine e obişnuit a se supune virtu- 
ţii, acela nu va fi încăpățânat şi turbulent la nici un lucru 
dintre câte i se cuvin a le face. De-aceea eu nu pot da în- 
tâietate decât edueaţiunii în casă, sub ochii părintelui, şi al 
unui bun educator, fiindcă ea este drumul cel nemăsurat 
mai bun şi mai sigur spre aceasta, ţinta mare şi cea mai 
de căpetenie a educaţiunii, daca, peste tot, putem aveă o 
educaţiune aşă cum ar trebui să fie. Casele distinse arare 
ori sunt lipsite de-o societate variată: aici ar trebui obiș- 
nuiţi fiii noştri cu toate acele feţe străine cari se adună, 
aici ar trebui să vină în contact cu bărbaţi de talent şi cu 
educaţie, de îndată ce sunt capabili pentru asta. Eu nu pot 
înţelege de ce oamenii cari trăesc la ţară să nu-și ia cu ei 
copiii, când fac pe la vecini vizite de politeţe. Una însă pen- 
tru mine stă neclintită: părintele care-şi creşte în casă fiul 
are, de-o parte, priincioasa ocaziune de a-l aveă mai mult 
în societatea sa proprie şi de a-i da îmboldirile cari i se par 

lui mai potrivite, de altă parte îl poate ține depărtat cu mult 
mai bine de corupțiune, din partea servitorilor şi a claselor 
de jos ale poporului, decum îl poate țineà când îl creşte afară 
din casă. Negreşiţ însă, cele ce suni de hotărît în cazuri spe- 
ciale, ele atârnă în fond de poziţia şi relaţiunile părinţilor, 
şi de ocaziunile ce le au; dar eu cred că cea mai ticăloasă 
gospodărie casnică o face părintele care nu-şi calcă puţin 
pe inimă pentru educaţia fiului său, pentrucă educaţie este 
oricare i-ar fi starea socială şi materială — cea mai bună 
moştenire ce o poate lăsă fiului său. Iar dacă, după toate 
acestea, tot vor mai fi unii cari au părerea că educaţia în 
casă oferă prea puţină societate, iar cea din şcoalele obiş- 
nuite nu este aşă cum i s'ar cuveni unui tânăr din familie 
bună, eu cred că tot sunt destule alte căi de-a ocoli incon- 
venientele şi de-o parte şi de alta. 

Fiindcă am început aici arăt cât de mare e înrâurirea 
societății şi cât de aplicaţi suntem noi cu toţii — mai ales 
copiii — spre imitare, îmi iau voea să mai pun la'inima pă- 
rinţilor un lucru, şi anume: cine vrea ca fiul său să aibă 
respect de el şi de poruncile sale, acela trebue să aibă în- 
suși mare stimă faţă de fiul său. Mâxima debetur pueris re- 
verentia (1). Inainţea lui să nu faci nimic ce n'ar putea şi 
el să facă imitându-te. Dacă ţie îţi va scăpă o vorbă, un 
gest, o faptă, pe care o priveşti ca greşală la dânsul, el cu 
siguranţă îşi va acoperi greşala cu exemplul tău, şi o va 
acoperi aşa în cât n'o să-ţi fie lesne a te apropia de el şi 
a-i îndreptă greşala în chipul cel adevărat. Dacă tu-l vei 
pedepsi pentru un lucru pe care-l vede că tu însuţi îl faci, 
el n'o să creadă că asprimea pedepsei tale isvoreşte din bu- 
navoinţă care ia aminte să îndrepteze într'insul greşala, ci 
va fi dispus s'o ia ca o toană-rea şi ca o tiranie volnică a 
unui părinte care fără temeiu refuză copilului său liberta- 
tea şi plăcerile pe care sie-şi şi le permite. Iar dacă tu îţi 
îndreptăţeşti libertatea, ce ţi-ai permis-0, arătându-i-o ca un 
privilegiu cuvenit anilor mai vârstnici, spre care copilul nare 
voe să năzuească, atunci în loc s'o dregi mai rău o strici, 
fiindcă dai numai importanţă mai mare exemplului tău şi 
deci, îi recomanzi fapta ta cu atât mai vârtos s'o imiteze. 
Tu trebuie să ai totdeauna în vedere că băeţii vreau să 
fie mari mai nainte decum gândim noi, şi că ei vreau pan- 
taloni nu pentru croiala şi comoditatea lor, ci pentru că a 
purtà pantaloni este un semn al bărbăţiei sau cel puţin o 
treaptă a ei. Ceeace spun eu acum despre purtarea părinţi- 
lor cu copiii, trebuie să se întindă asupra tuturor acelora 
cari au vr'o putere oarecare asupra lor sau de cari trebuie 
să aibă copiii oarecare respect. 

G. Coşbuc. 


(1) Din Juvenal, Sat. XIV, 47. Copiilor li se cuvine cea mai mare con- 
siderațiune. 

JURAMÂNTUL 


— Pii! Bună seara! Dar ce vreme! Ce ninsoare! Par'că 
sa desfundat cerul! şi: ninge şi ninge, te miri de unde, 
Doamne iartă-mă, atâta ningăul. 

Așă ziceă domnul Costăchescu, judecătorul plăsei, intrând 
în casă la părintele Gheorghe, tot scuturând zăpada ce se 
rătăcise prin barba şi mustăţile cărunte. 

— Earnă grea, vară cu bielşug, vere Nicule, zise părin- 
tele Gheorghe închizând psaltirea. 

— Bine, bine, dar de dimineaţă într'una? De ține și toată 
noaptea, se așează de un stânjen. Va trebui să telefonez 
la suprefectură după soldați să despotmolească bordeele din 
cătun. În văgăuna ceea trebue să fie zăpada de trei ori 
cât în sat. Din toate părţile, acolo o izbește vântul. 

— Le-am spus. și earna trecută: păstraţi câte-o lopată 
: în casă; la o nevoe, să aveţi cu ce deschide o pârtie. 

— Aş! Dar te-ascultă? Românul atâta aude, cât îi spui: 
pe-o ureche-i intră și pe alta-i ese. . 

Costăchescu erà judecător vechiu, drept și impăciuitor. 
Multe pricini le împăcă între oameni, dându-le sfaturi cu- 
minţești, povățuindu-i să nu mai înceapă pe calea lungă a 
judecăţei. 

Focul din sobă dogoreă de departe. Peste jarul roșu pre- 
oteasa mai aruncase câteva despicături groase; para le în- 
cinsese de jur împrejur. 

— Bune lemne ai, părinte. Mie mi-au adus niște verză- 
turi, nu le vezi nici para nici jarul... 

Din una în alta au ajuns la fel de fel de lstorisiri. 

— Părinte, apucat-ai pe Zaharia Lungul și pe frate-so? 

— Nu, vere, când am venit, se prăpădiseră amândoi. 

— Atunci nici pe bietul Stan Pietrarul? Ce om de ome- 
nie! Când veneam, o întâlnii pe nevastă-sa: mergeă la fată, 
că-i bolnavă. 

— O duce greu bătrâna. Și doar a stat odată bine. 

— Au mâncat-o multe nevoi. Bărbatu-so, când a nebu- 
nit, a lăsat toate încurcate. Venisem judecător aci, abia 
de vre-o trei ani. Intro zi, nevasta lui Stan Pietrarul trage 
la judecată pe Zaharia Lungul și pe frate-so pentru patru- 

: PE 
zect despolis dăți dE: Băfbatul său înainte de a se beteji. 
Vin ei tustrei înaintea mea. Femeea naveă nimic la mână 
„dar se cunoșteă de pe tăria vorbei și de pe ochi că spune 
adevărul: «Eu, domnule judecător, îi dau jurământ, că altă 
putere n'am. Dumnezeu e sus și ne socoate pe toți după 
sfânta dreptate: Să jure ei amândoi cau dat îndărăt.-cei 
patruzeci de poli, dați de bietu bărbatu-mieu c'o săptămână 
înainte de a se îmbolnăvi. De nui-au dat și tăgăduesc,. 
S'ajungă și ei la mănăstire, să se chinue cum se chinuește 
el, săracul, legat cu funii; să se zbuciume și să se trudea- 
seä, precum se trudeşte bietul Stan. Şi, cum nu-și cunoaște 
He pilasi și femeea, așă să nu-i cunoască nici- ei pe-ai 
lor. Să jure pe sfânta cruce și haram să le fie. Nici eu-nu 
m'oiu îmbogăţi cu banii ăștia; dar nici ei nu vor mai fi 
oameni |. ; 

Eu, domnule judecător, ca o minte de femee ce sunt, 
iam zis, fie lui acolo!: Bine, Stane, cum'dai tu atâția bani 
așă fără de nici-o îndreptare la mână? Doamne fereşte, e 
viață, dar e și moarte». «Tu muere, zice el, nu cobi. Eu 
cu Zaharia sunt ca frate. Ii trebue omului pe o săptămână 
două pentru o afurisită de poliţă și mi-i dă. N'aveă tu grije. 
Vezi-ţi de oale și de străchini! Doar nu-i ciuma la. hotar, 
șă murim peste noapte!». 

Ce eră să mai zic, domnule judecător? Că de, ertaţi de 
icuvânt prost: «De-ar ascultă bărbaţii din zece, barim una 
din câte zice temeea, tot n'ar fi atâtea rele și nenorociri». 

Zaharia Lungul à jurat, ba a jurat și frate so. Când:spu- 
neau după mine jurământul, le tremurau mâinele și glasul, 
iar ochii șii pironiseră în pământ. Vedeam, părinte, că sunt 
vinovați și n'aveam ce le face. Nu m'am putut stăpâni şi 
le-am zis: : 

«Oameni buni! Luaţi seama ce faceți. Jurământul minciu- 
nos se răsplătește pân la al nouălea neam. Bietul Petraru 
e la mănăstire, lipsit de lumina minției și-nu te poate apucă 
de piept să-ți zică: «Hoţule, ca unui trate ţi-am tăcut bine 
şi tu-mi lași copiii pieritori de toame?> Dar ceeace nu-ți 
poate Zice nenorocitul de Stan, o să-ți zică mereu cugetul. 
De aceea te sfătuesc, părintește, nu te lăsă rob lăcomiei 
și nu răpi banul văduvei și al ortanilor, că-i mare păcat». 

Sau făcut galbeni ca turta de ceară. N'au'zis nimic şi-au 
eşit. 

Minunea minunilor, părinte, până intro săptămână a ne- 
bunit Zaharia și l-au dus la oraș. De n'ași fi văzut cu ochii, 
n'aşi crede. Pân la săptămână nebunește şi trate-so. 

Drept, ca orice negustor, nu duceă la ureche, dar care 
din tagma lor nu bea? l-au dus bietele femei pe la mă- 
năstiri, pe la doctori, în zadar! Când îi apucă luria, rupeau 
tot de pe ei; patru oameni nu-i puteau ținea. Până în vre-o 
două luni sau prăpădit amândoi, 

— Am auzit și eu, dar nu le știam istoria. Ce crezi? ju- 
rământul e mare lucru. Când dai protivnicului jurământ, e 
ca și cum te-ai da legat de mâini și de picioare. 

— De când sunt judecător, am văzut pe mulţi jurând 
mincinos; dar pot spune că pe puțini îi știu să fi scăpat te- 
feri. Unii se prosteau, altora le mergeă din rău În mai rău. 

— Din banul de haram nu-i procopseală, vere. 

— Í se pare omului o glumă când jură; dar, vezi, pe 
urmă cugetul il sbuciumă. N'aşi fi dorit nici pentru un mi- 
lion să fiu în sufletul lui Zaharia după ce-a jurat. Faptul 
că femeea l-a blestemat s'ajungă nebun ca și bietul Stan, 
nu-i eșeă deloc din gând. ŞI, de ce ar fi voit să nu gân- 
dească, de ce mai vajnic îi veneă gândul la fapta cea rea 
și-l mustrà. Peste vreo câteva zile, trecui pela dugheană. 
Sta la tejghea posomorit, îşi ținea capul cu mâinele, par'că 
să nu cază. Când m'a văzut, sa făcut galben și, în loc 
să-mi răspunză la «ziua bună», îmi zice răstit: «Ce adică- 
telea am jurat falș?». «Dumnezeu știe mai bine decât mine, 
jupâne Zaharia, dacă ai jurat lalș ori nu». 

Ghicise că eu îl cred vinovat. Teama de pedeapsa lui 
Dumnezeu şi icoana lui bietul Stan atâta ii stăteau înainte, 
încât peste scurtă vreme a nebunit de-abinelea, cum ţi-am 
spus. 

— Àm întâlnit-o peste câte-va zile pe femeea lui Stan 
şi mi-a zis: «Vezi, domnule judecător, cum l-a pedepsit 
Dumnezeu? Imi pare rău că l-am blestemat; dar prea eram 
amărâtă! Minunea lui Dumnezeul La săptămână să nebu- 
nească și frate-so! Unul pe altul sau îndemnat să-mi mă- 
nânce banii!». 

De nu i-ași fi văzut pe amândoi legaţi cu funii in căruți, 
ca să-i ducă la oraș, mași crede. De atunci caut cât se 
poate, să nu-i las să jure, să-i fac să se împace, că omul 
e lacom din fire și, 'ntr'o fierbințeală, jură; dar pe urmă, 

cugetul îl roade, îl trudește până se face din om neom. 
Ce-şi zic ei: «Jur și-or trece vorbele ca o nălucă». Dar 
vezi, nu-i așă, că șin cel mai ticălos om, e ceva adânc, 
bun, care se trezește, zguduit mereu, de gândul neindurat, 
de amintirea păcatului. 

— Răul, vere, e că se deprind a jură de mici copiii. 
Aud pe rude, pe părinți, jurând pentru toate nimicurile 
pe drept şi pe nedrept. 

— Da, şi pe urmă ajung în halul lui Zaharia și al lui 
frate-so. 

Sofia Nădejde. 


o PUNES 


w 7 a pi 
REGELE CAROL şi AGRICULTURA 


Meşteşugul gospodăriei este cea 
mai mare iscusință. Fără ea n'ar fi 
nici negustori, nici boieri, nici regi, 
nici poeți, nici filozofi. Numai aceea 
e adevărată avere, care rodeşte pă- 
mântul. Domnitorul care îşi îmbu- 
nătățeste țarinele sale, care le face 
din sterpe, roditoare, care scurge 
mlastinile, acela face cele mai mari 
cuceriri. 

Frideric al ii (Străm. Regelui Carol 1). 


După 14 ani de domnie, iată ce zice singur Regele, despre 
agricultura ţărei (1881): 

«Mari şi însemnate sunt izbânzile ce-a făcut România pe 
tărâmul politie şi economic; numai agricultura, acest izvor 
al avuţiei noastre naţionale, n'a luat încă tot avântul dorit. 
Sunt încredințat, că lucrând cu aceeaşi stăruinţă, cu aceeaşi 
voinţă, la înaintarea noastră agricolă, cu care am lucrat la 
ridicarea ţărei noastre, am izbuti în curând a schimbă ţara 
într'o roditoare grădină». 

Se vor scurge încă mulţi ani, pentru ca ţara noastră, bi- 
necuvântată de Dumnezeu, să fie cum doreşte bunul nostru 
stăpân: <o rodiloare grădină». 

Şi'n privința gospodăriei, n'au lipsit încurajerile şi îndem- 
nurile pilduitoare şi binevoitoare ale Regelui. 

Regele nostru, pe lângă alte treburi ale ţărei, are şi gos- 
podăria Sa proprie; — şi anume, afară de moşiile Coroanei, 
cu care l-a înzestrat ţara — mai are moşii răscumpărate și 
îngrijite sub privigherea Sa de-aproape, dând pildă moşie- 
rilor din ţara noastră. 

Şi buna gospodărie se oglindeşte cu prisos, pe_aceste mo- 
şii, unse se află lăptării model, cu tamazlicuri de vite de 

soiu prin mijlocirea. cărora, sătenii, dacă s'ar deprinde, ar în- 
griji mai bine vitele, şi ar ţinea vite puţine şi bune, decât 
vite multe şi rele. 

Pe moşiile Coroanei se dau premii: pluguri şi seminţuri 
de fânaţe măestrite, numai ca sătenii să-şi facă arături bune: 
şi să semene livezi de trifoi şi lucernă. Unde sunt lăptării, 
se primesc băeţii sătenilor ca să deprindă meşteşugul lăptă- 
riei pentruca atunci când va încolți puternic întovărăşirea 
între săteni de a face tovărăşii de lăptării, atunci să fie 
conduse de însă-şi tineretul deprins cu breasla lăptăriei. 

Tot aşă se școlesc băieţi la prisăci de albine, la ateliere 
de frângherie, olărie ş. a., ca Românul nostru să poată da 
copii şi la meşteşuguri, din care să se hrănească prin muncă 
cinstită şi spornică. 

lată pilde de adevărată gospodărie luminată, care nu e 
numai spre folosul Său, ci şi spre binele şi folosul obştese 
al sătenilor. 

Şi cu drept cuvânt, marele patriot Mihail Kogălniceanu, 
zicea cu nădejde, către M. 5. Regele: 

«Trebue să vedem pe ţăranul român ajuns în starea în 
care vestiţii membri ai Casei de Hohenzolern au adus pe 
țăranii din Prusia. Trebue ca prin învăţătură să ridicăm pe 
țăranul nostru, ca el să aibă cunoștință adâncă și puternică 
de drepturile şi de datoriile lui, ca el să înțeleagă pe de- 
plin că trebue să-şi pună viața pentru a-şi apără ţara şi 
neamul (1)». 

Regele Carol n'a zăbovit să dăruiască ţărei, o şcoală din 
care să iasă prin a Sa de aproape privighere, ţăranii ce i 
se cer de ţară şi pe care-i doreşte însuşi. 

În 1897, când Prinţul moștenitor Ferdinand. a fost suferind 
de-o crudă boală. în cât a pus în mare grijă familia dom- 
nitoare şi întregul popor, Măria Sa Regele, a găsit cu cale, 
drept mulţumire Atotputernicului şi poporului care la în- 
conjurat cu dragoste în zile triste a găsit cu cale să dăru- 
iască ţărei o şcoală gospodărească, de cari am dori din inimă 
să fie cât mai multe pe întinsul ţării, căci are nevoie de ase- 
menea şcoale. 

lată scrisoarea regească, care vesteşte. ţărei înaltul Său 
gând, pentru alesul dar făcut din cheltuiala şi întreţinerea 
veșnică în seama Casei Regale: 

«In această zi a anului (1 Januarie 1898), inima noastră 
se înalță plină de recunoștință câtre Atotpulernicul pentru. 
scăparea zilelor scumpului Nostru Nepot și către credin- 
ciosul și iubitul Nostru popor, care, în zilele de primejdie 
Ne-a înconjurat cu o dragoste ce nu o vom uită niciodată. 

«Spre veșnica amintire à acestor simțiminte, vom înte- 


(1) Dezrobirea Țiganilor, ştergerea privilegiilor boereşti, emanicipa- 
rea țăranilor. Discurs rostit la Academia română de M. Kogălniceanu. 

meià pe moşia Noastră Slobozia-Zorleni. din ținutul Tu- 
tova, un Orfelinat agricol, unde se vor crește 30 de orfani 
săraci, aleși din clasele muncitoare și din fii de militari, 
spre a-i pregăti la viaţa agricolă prin practică și prin do- 
bândirea cunoștințelor trebuincioase unui țăran, bun gos- 
podar. 

«Acel așezămâni va purtà numele de Orfelinalul agricol 
«Ferdinand» şi se va deschide chiar în anul acesta. 

«Nădăjduese că buna pildă ce vor da acești băeţi, după 
ce vor eși din Orfelinal, va folosi întru câtva la ridicarea 
morală şi materială a muncitorului de pământ, care e ra: 
zămul țării pentru viitor, după cum a fost mântuirea ei 
în trecut. 

«Dacă această nădejde se va împlini, mulțumirea noastră 
sufletească va fi nemărginilă, căci râvna de a întări le- 
melitle Statului Român și de a asigură viitorul său, este 
cea mai înaltă şi singura Noastră ambițiune». 

Este potrivit să adăogăm aici cuvintele alese ale directo- 
zului Orfelinatului agricol «Ferdinand». 

«Numai cine cunoaşte adânc suferinţele copiilor lips'ţi de 
dragostea şi mângâierea mamei, numai cine și dă seamă de 
Jalea, goliciunea și foamea în care trăese mulţime din copiii 
de prin satele noastre ; numai cine se gândeşte şi cunoaşte 
toate atestea şi inima-l îndeamnă la bine şi la îndulcirea 
vieţii celui fără sprijin pe lume, numai aceia vor pricepe 
măreţia gândului sfânt al bunului nostru Stăpân, când a 
hărăzit orfanilor săraci, un cuibuşor de creştere românea- 
scă, de lumină părintească şi de odihnă omenească (1)». 

Câţi din moşierii ţării n'ar aveă putinţa să urmeze pilda 
frumoasă arătată de înțeleptul nostru Rege. Câţi n'ar pu- 
teà să înzestreze ţara cu asemenea şcoli gospodăreşti, atât 
de trebuitoare, luminând și întărind temeinic pe sătenii no- 
Ştri, înapoiaţi în ale agriculturei !. 

S. Teogorescu-Hirileanu, 


Desemnator dibaciu, ; 


Doi pictori și un țăran, care îi intovărăşiă, intrară într'o câr- 
ciumă. Ei se prinseră să desemneze câte un animal și cel 
care va sfârşi mai târziu desemnul, să plătească băutur ce- 
dorlalţi. 

Unul desemnează un măgar altul un cal, iar țăranul, luând 
creta trase repede pe scânduri o linie zicând :— Iată un vierme. 

El câştigă astfel prinsoarea: Cei-lalţi făcură haz și plătiră. 


E == 


(2) Arătări despre Orfelihatul agricol «Ferdinand» de pc moşia re 
gală Zorleni (Tutova) de M. Lupescu, directorul orfelinatului. 

INAUGURAREA MUZEULUI AMAN 


Re: IN n ziua de 15 Iunie s'a făcut în Bucuresti cu o 
Eii deosebită solemnitate inaugurarea «Muzeului 
EV Aman», fiind de faţă A. S. R. Principele Fer- 
dk dinand, Ministrul Instrucțiunii şi Ministrul Co- 
«3 merțului şi multe persoane de frunte din soci- 
etatea bucureşteană. 

Muzeul acesta este însăşi casa în care a lo- 
cuit şi a lucrat pictorul aman; e aşezată pe 
strada care se numeà. înainte «a Clemenței», azi «C. A. Ro- 
şetti». Casa a fest cumpărată acum patru ani de Ministerul 
instrucţiunii şi al Cultelor, împreună cu toate tablourile și 


e—a 


Muzeul Aman din Bucureşti. 


alte obiecte de artă ce se aflau într'îrsa, dela d-na Aman, 
soția pictorului. Ministerul a adunat de pe unde a putut şi 
alte picturi ale lui Aman şi le-a reunit pe toate în «Muzeul 
Aman». Organizat de d-l Al. Tzigara-Samurcaş, numit de 
curând director, el va fi de acum deschis publicului şi va 
formă o podoabă artistică a Bucureştilor. 

Teodor Aman ș'a născut între anii 1828—1831 în Câmpu- 
lung ; familia lui însă eră de fel din Craiova. 

La şcoala din Craiova avù de protesor de desemn pe Lecca, 
iar în Bucureşti pe Wallenstein. Dorinţa sa de a studià ar- 
tele, îl îndeamnă să plece degrabă la Paris. 

Acolo, elev al unor vestiți pictori francezi dc pe vremuri 
(1850—1856), el atrase băgarea de seamă a artiştilor de acolo 
şi expuse lucrările sale în saloanele oficiale ale timpului. 
Specialitatea lui eră cu deosebire pictura militară. Un ase- 
menea tablou înfăţişă el Sultanului Turciei care i l-a plătit 
cu 20.000 de lei şi cu acel prilej făcii o călătorie la Constan- 
tinopol. Erà tocmai în vremea războiului Crimeei. Nu se 
putii opri de a merge și el să vază teatrul acelui războiu. 
Multe luni rămase el acolo, urmărind pas cu pas peripeţiile 
luptelor şi luând note şi schiţe în vederea tablourilor sale 
de mai târziu. 


Cesar Bolliac. 
[Portret de Aman]. 


Intorcându-se în ţară pe la 1858, Aman nu se mulţumi să 
urmeze a lucră; dar îşi puse în gând să creeze un mediu 
artistic şi în primul rând să întemeeze o şcoală de arte fru- 
moase. 

Această dorinţă a lui s'a împlinit numai în anu! 1864, când 
s'au deschis două şcoli: una în Bucureşti şi alta în laşi. 
El fu numit director al celei din Bucureşti şi se puse pe lu- 
cru cu multă râvnă, începând formarea unei colecţiuni de 
copii după operele picturale şi sculpturale ale maeştrilor ve- 
stiţi în lume, lucru neapărat necesar pentru studiile artistice. 

Soarta acestei şeoale a fost veşnica lui preocupare; ar fi 
dorit s'o vază înflorind, având profesori vestiți, elevi bine 
pregătiţi şi talentaţi, producând lucrări vrednice a atrage 
luarea aminte a lumii civilizate. 

Aman a murit la 19 August 1891. 


Viaţa lui a fost o viaţă închinată artei și patriotismului. 
Necunoscând odihna, nevoind a se supune nici boalei care 
l-a chinuit mulţi ani înainte de sfârşitul său, el a lăsat un 
mare număr de tablouri cu subiecte foarte variate. Trebue 
să cităm în primul rând tablourile în cari a transmis ur- 
aşi lor câteva din momentele de căpetenie ale istoriei na 
tionale. 


Popas la munca câmpului. 
[Gravură de Aman] 


Proclamarea unirii arată momextul solemn din ziua de 
24 Ianuarie 1859 când Mitropolitul Nifon, preşedintele Adu- 
nării Elective din Bucureşti, ridică mâna şi cere ca toți să 
jure că vor votă cum cere interesul patriei. 

Tot asfel a înfățișat el Jurământul pe Constituţie al M. 
>. Domnitorului Carol; Bătalia dela Călugăreni; Cea din 
urmă noapte a lui Mihai Viteazul (după legenda lui Bo- 


După culesul viei. 
(Tablou de Aman). 

Jintineanu); Mihai contemplând capul lui Batori; Ştefan 
cel Mare și Aprodul Puruce; ş. a. 

Aman a lăsat şi multe portrete: al M. S. Regelui, al poe- 
tului lancu Văcărescu, al lui Tudor Vladimirescu, al ziari- 
stului Cesar Bolliac, al lui Heliade Rădulescu, ş. a. 

Multe din tablourile sale arată scene şi vederi din Con- 
stantinopol; altele înfăţişează peisage din ţară, scene şi obi- 
ceiuri din satele noastre, ş. a. 

Aman a lucrat mai mult tablouri în ulei sau pe părete; 
dar a făcut şi gravuri. E! lucra singur clişeele şi le tră- 
geă el însuşi la presă. Se văd în <Muzeul Aman» toate 
uneltele cu cari lucră el la această îndeletnicire, in care ajun- 
sese la o mare perfecţiune. 

Afară de aceasta, a fost şi sculptor, a sculptat mai ales 
în lemn. Se văd în Muzeu o sumă de lucrări de acest fel. 


Ca să încheiem, reproducem câteva rânduri din studiul ce 
publică d-l Tzigara Samurcaş în fruntea catalogului tipărit 
pentru muzeu: 

«Lui Aman se datoreşte înfiinţarea şcoalei de arte fru- 
«moase şi a galeriilor noastre de tablouri. | 

«El este cel dintâiu pictor care ia o parte largă la toate 
«manifestările sociale, punând arta sa în serviciul cauzei 
«naţionale. Poezia patriotică şi legendele străbune cari hră- 
«niau entuziasmul acelor vremuri, au inspirat şi subiectele 
«numeroaselor sale pânze. Prin el se popularizează figura 
«marelui Mihaiu şi a lui Ştefan cel Mare; el e pictorul Uni- 
«rii şi al proclamării Domnitorului Carol I. 

«Tot el ne mai dă şi oglinda cea mai plăcută a societăţii 
«noastre din a doua jumătate a veacului trecut. Atelierul 
«său — Muzeul de azi — eră locul de întrunire şi desfătare 
«artistică a lumii alese din acea vreme, asupra căreia a 
<avut o mare înrâurire. Prin el arta este ridicată şi la noi 
«la rangul social ce i se cuvine şi cuvântul pictor înlocue- 
«eşte po zugravul desconsiderat de- odinioară». A 

R. 


Vladivostocul. 


La Vladivostoe (Siberia răsăriteană) se lucrează cu stăruință la 
fortificaţii. Se află acolo 120.000 de soldaţi şi 180.000 de civili, 
din cari 120.000 de Tunguși, 45.000 de Europeni (500 de Nemţi), 
4.000 de Japonezi și 6.000 de Coreeni. Dela 1 Iulie trenul expres 
dela Moscova are şi clasa a III-a. Drumul de 8.120. de verste îl 
face în 12 zile, între care una pentru repaus în Trenţe. 

filegerea vacilor de lapte. 


Ra u este gospodărie întreagă care să nu aibă pe lângă. 

A altele şi o vacă. 

O gospodărie fără vacă ar fi ca o casă plină de copii» 
a dar lipsită de sufletul ei, de mamă, 

Ea este deci un animal foarte folositor, căci ea îndestulează 
casa cu lapte, brânză, smântână şi unt. Aşă fiind, este de tre- 
buinţă ca orice bun gospodar să ştie, să cunoască o bună vacă. 

Semnele după care cunoaștem o bună vacă de lapte sunt: să 
fie voinică, spătoasă, cu ugerul mare nu însă cărnos şi moale, 
iar vinele de sub pântece (burtă) să fie groase. 

Aceste semne pot să înşele ochiul omului, după cum un măr 
frumos înşală privirea, când miezul lui este stricat. 

Poate o vacă să aibă toate însuşirile de mai sus şi cu toate 
acestea să nu fie bună de lapte. 

Pentru aceasta este nevoie a căută semnele interne, adică 
glandele lactifere sau fântâna laptelui. 

Fântâna laptelui se caută sub pântece, pipăind cele două vine 
groase, ce pleacă dela uger, până la capul lor, unde se află la 
fie care vână, câte o gropiţă. Dacă în ele intră vârful degetu- 
lui mic vaca este bunicică, dacă intră vârful degetului inelar e 
şi mai bună; în scurt cu cât gropiţa (fântâna laptelui) va fi mai 
mare cu atât vaca va aveă mai mult lapte. 

Dacă vaca nu va aveă gropiţă (fântâna laptelui) nu e bună. 

Când vaca e aproape să fete, fântâna se astupă şi trebue să 
recurgem la alt semn de cunoaștere și anume: Pipăim ambele 
picioare din apoi ale vacei pe partea dorsală-cărnoasă şi dacă 
apăsând vom vedeă că cele 4 degete vor intră într'o groapă 
situată în muşchii picioarelor, vom şti că acea vacă e bună de 
lapte. Această groapă dela picioare se chiamă în popor puțaul 
vacii. 

Agricultorii germani şi francezi se conduc după un semn 
numit oglinda laptelui (1) ce este situată deasupra coadei; 
formată de părul de pe coadă ce este în răspăr întocmai ca 
părul din creştetul capului, la oameni. 


(1) A se vedeă și Gospodăria rurală de V. S. Moga. 

Cu cât această pată e mai mare cu atât se crede că vaca 
va fi mai bună de lapte. Vacile, în genere, care au oglindă a 
laptelui, au şi fântâne şi puțuri de lapte şi vice versa. 

Ca să vedem dacă e bună de unt, mulgem puțin lapte în 
palmă, pe care îl frecăm între palme timp de 2—3 minute, 
apoi dacă depărtăm palmele şi vedem nişte fire albe, atunci 
acea vacă va fi bună de unt şi va aveă laptele gras (smântânos) 

Pe lângă aceste însuşiri, o vacă trebue să fie şi blândă; căci 
ce folos vom aveă, dacă ea va fi bună de lapte şi unt şi va 
dă cu picioarele sau va împunge. 

Pentru ca o vacă să aibă lapte mult şi bun, trebue să-i dăm şi o 
bună hrană adică plante nutritoare ca: lucernă, trifoiu, dughie 
fân, sfecle, turte de in, etc; căci mai mult dela hrană atârnă 
calitatea şi cantitatea laptelui. 

Să fie apoi adăpată şi îngrijită la timp. 

Mihail D. Popescu. 


Inv. Com. Poenari! Burchii, Prahova. 


Luctările agricole în luna Iulie. 


Sfaturi de obşte. 


M In luna aceasta se urmează cu seceratul grâului ca și al 
altor cereale, cu treeratul și îngrijirea semințelor puse la 
magazie. Îndată după ridicarea grânelor de pe câmp ar 
trebui ca toate locurie de miriște să se are cât se va pu- 
teă mai la suprafață, ca astfel toate seminţele de erburi 
vătămătoare să fie acoperite cu pământ. Aceste semințe, 
la cea mai mică umezeală vor încolți și vor crește şi când 
locul este acoperit cu verdeață se grăpează în lung şi de-a 
curmezișul și astfel, toate buruienile sunt desrădăcinate și 
uscate de căldura soarelui. Astfel de lucrări se fac de agri- 
cultorii din străinătațe și sunt bine făcute, fiindcă numai 
cu modul acesta își pot scăpă semănăturile de fel de fel 
de burueni vătămătoare. Toate ogoarele (arăturile) făcute 
în luna Maiu și lunie, în această lună se ară pentru a doua 
oară, însă de această dată arătura se face deacurmezișul 
locului, ca brazdele să se fărâmițeze mai bine. Aceste ară- 
turi se fac mai la suprafața locului. In Transilvania după 

ce au trecut două săptămâni dela această arătură, agricul- 
torii săteni își grapează locul, ca pământul să se mărun- 
ţească și mai bine. 

Această lucrare mie însă îmi pare de prisos. 


Seceratul ovăzului. 


Pe la jumătatea acestei luni sau chiar pe la sfârșit se 
începe seceratul ovăzului, care ca şi treeratul se tace cu 
aceleaşi instrumente agricole. 


Macul. 


Dacă sa copt, se smulge sau se taie cu secera sau cu 
un toporaș. După secerat se fac mici snopi cari se aşează 
glugi. Se lasă 15 zile în bătaia soarelui și după aceea se 
treeră sau se bate cu un băț. După treerat, seminţele se 
dau la ciur de două ori, ca să se curețe bine. Se pune 
la magazie, unde se păstrează până la vânzare. 


Inul. 


Când s'a semănat numai pentru fuior, se recoltează până 
nu sau copt semințele; iar când s'a semănat și pentru se- 
mințe atunci recolta se face după ce seminţele sau copt. 
Inul se smulge din pământ cu multă băgare de seamă, ca. 
tulpinele să nu se rupă și semințele să nu se scuture. Smul- 
sul inului se face mai bine când pământul are puțină ume- 
zeală. După smuls se fac mici snopi (mănuși), cari se leagă 
cu tei, cu pae, sau chiar cu fire de in mai mici. După re- 
coltă, inul se usucă la soare și după ce sa uscat se bate 
pe un scaun ca să se scuture semințele și foile. In timpul 
uscatului inul nu trebue lăsat ca să cadă roua pe el afară, 
nici să fie plouat. După ce inul sa uscat şi s'a bătut, 
după ce sau scos semințele, se topește în apă curgătoare. 
După topit se spală bme, se usucă, se bate și se meliță, 
apoi se dărăcește și șe perie. 

Mustarul. 

Muștarul se recoltează ca şi rapița, când trunchiulețele 
au început a îngălbenì, iar foile a cădeà. După recoltă se 
duce la arie unde se treeră. Semințele se păstrează ma: 
bine în pleava lor, în magazie până ce se usucă bine, după 
aceea se vântură. 

Mazărea. 


Mazărea se recoltează când păstâile cele de jos sunt 
coapte. Culesul se face dimineața, totdeauna pe un timp 
frumos și liniştit ca boabele să nu se scuture. După recoltă 
së treeră, după aceea se vântură şi boabele se păstrează. 
în magazie. 


Lintea. 


Lintea se coseşte dimineața până ce fu sa ridicat roua. 
După cosit, se mai lasă vre-o câteva zile în bătaia soare- 
lui; după aceea se treeră, iar boabele se păstrează în ma- 
gazie până ce se întrebuințează. 


Cositul mohorului, porumbului şi al sorgului. 


Când aceste nutrețuri nu se dau în stare verde ca hrană: 
animalelor, atunci îndată ce au înspicat se cosesc de se 
fac fân şi astfel se dă ca hrană vitelor. Când aceste nu- 
trețuri nu se pot uscă din cauza timpului prea ploios, se 
pot păstră în anumite gropi, unde dospesc şi în cazul ace- 
sta: poartă numele de nutreţ murat, în care stare se daw 
vitelor în timpul ernei. 


Culesul cânepei. 


Cânepa semănată în luna Aprilie pentru fuior, se culege 
în această lună când tulpinile capătă o coloare gălbioară 
Aceleaşi lucrări pe cari le-am văzut la recolta inului se fac 
şi la a cânepei, cu deosebire că cânepa se topeşte ma: 
bine în apă stătătoare decât în apă curgătoare. 


Rapita de toamnă 


Semănatul rapiței de toamnă, numită şi coltza, se face 
de pe la 20 a acestei luni. Ca soiuri de rapiță se seamănă 
rapița de Hamburg și rapița Paraploaie, cu floare albă. Se- 
mănătura se face prin împrăștiere și în rânduri cu mașina. 
Depărtarea dintre rânduri va fi de 40—50 cm, în acest 
caz se seamănă 3—6 litri de semânță şi când se seamănă 
prin împrăștiere 4—8 litri de sămânță. Rapiţa crește bine 
în pământurile in care creşte grâul. La noi se mai sea- 
mănă și rapița comună cu floarea galbenă. 


www.dacoromanica.ro 


1128 ALBINA 


In grădina de pomi. 

Pomii pe timp secetos trebuesc udați și mai trebuie 
tăete toate crăcile date dela rădăcină și de pe tulpină. De 
pe la 20 ale lunii se poate începe cu altoitul cu mugurii 
crescuți în acest ân- 


„Iu grădina de legume. 


Se începe culesul mazării și a lintei, se recoltează semin- 
tele de morcovi, postârnac, pătrunjel, de sfeclă, de salată, 
de conopidă, varză, gulii şi ceapă. 


In podgorii. 


4 Dacă via nu sa plivit şi nu sa săpat până la 20 ale 
unei acește lucrări trebuesc amânate până ce. strugurii au 
“nceput să dea in copt. 

Vitele de muncă 


Vitele de muncă. trebuesc bine hrănite cu nutrețuri verzi 
și cu grăunțe huruite. Pentru ca vitele să nu fie înțepate 
de muște, să se spele pe corp cu apă în care s'au fiert foi 
de nuc. După ce sa ridicat grâul de pe câmp şi după ce 
miriștele s'au păscut de oi şi alte animale se pot arà şi 
semănă cu mohor amestecat sau cu muștar alb, sau cu 
hrișcă amestecat cu mei sau cu muştar și dacă timpul va 
fi ploios, în toamnă vom aveă un bun nutreţ pentru toate 
vitele. 

Tunsul meilor. 


Unii ciobani tund meii a căror lână este căutată de plă- 
pămari. Tot în această lună se despart melele de berbe- 
cuți cari s'au lăsat de prăsilă, 


Alb nele. 


Pe la 20 Iulie se începe cu recolta mierei care trebue 
să se facă într'o zi noroasă, când căldura este mai scăzută, 
fiindcă în stup se găsesc mai puţine albine. Retezatul fa- 
gurilor se face mai puţin. La recoltă trebue să avem în ve- 
dere și starea timpului ca albinele să poată înlocui ce sa 


recoltat, 
V. S. Moga. 

PASERI. 
FAMILIA FRINGILLIDELOR. 


Vrabia, sticletele, cinteza, canarul, botgrosul, presura. 


Vrabia domestecă (Fringilla sau Pyrgita domestica), e pase- 
rea cea mai cunoscută din familia Fringillidelor. 

Vrabia domestecă are creştetul capului cenuşiu cafeniu sau 
cenuşiu. Laturile capului la bărbătuş sunt castanii; la femeiuşe 
şi la pui cu câte o dungă slabă, galbenă-cenuşie. Spatele îl au 
cafeniu-ruginit cu pete negre. Lungimea ei este de 17 centi- 
metri şi are scobitură la coadă. 

Trăeşte tot anul la noi şi în toată Europa, în apropiere de 
ogoarele cu cereale; în satele de pădure sau munte, unde nu 
se fac cereale, nici vrăbii nu sunt. Aduce pagubă semănăturilor; 


Vrabie, 


dar răsplăteşte cu vârf şi îndesat boabele ce mănâncă, fiindcă 
stărpeşte insectele şi ouăle lor. Având în vedere folosul ce trag 
dela ea, au dus'o într'adins în Australia şi America de Miază- 
Noapte. In apropiere de marea Mediterană e un fel de vrabie 
mai închisă la culoare. E şi o vrabie de câmp, mai mică decât 
cea domestecă (16 ctm.) şi la pene mai gălbuie. In părţile ple- 
şuve aie munţilor trăeşte o vrabie (16—18 ctm.), cenuşie, cu 
guşa portocalie la cele în vârstă şi albă la pui. 

Stigleţul sau Stieletele (Fringilla carduelis) are aripilo şi coada 
negre, spre vârf cu plete albe. Pe aripi are câte o dungă gal- 
benă aprinsă. Creştetul şi ceafa negre; faţa şi bărbia roşe, a- 
prins. Pântece alb, cu pene ruginii la guşe. Lungime ;dela 
14—15 ctm. Pasere foarte isteaţă şi băgătuare de seamă. Invaţă 
lesne a cântă, dacă o ţinem în colivie. Se hrăneşte mai ales 
cu semânţă de scaeţi, de aceea i se zice şi carduelis, căci car- 
duus e Scaiu. 

Prin munţii Alpi, mai sus de locul unde se sfărşesce pădurile, 
trăeşte un sticlete de munte cu aripile şi cu coada albe. Are 
capul cenuşiu-plumburiu şi spatele cafeniu cu pete negre. La 
bărbătuşi e guşea neagră. Pe pântece sunt albi-cenușii. 

Canarul e.tot un fel de Fringilla ca şi sticletele şi i-se zice 
Fringilla serinus. Are pliscul scurt şi gros. E lung dela 12—13 
ctm. Trăeşte în ţerile mediterane şi în Germania. In starea sel- 
batică e verzuiu pe spate şi galben pe pântece. La cei ţinuţi 
în colivie culoarea ajunge mult mai galbenă. De felul lui e din 
insulele Canare (oceanul Atlantic). Cântă foarte frumos. 


Sticleţi. 


Intre fringille e şi Cinteza (cintița) fringilla caelebs, franţu- 
zoşte Pinson). Aceasta are patru dungi pe aripă, una albă, una 
galbenă-albă şi două negre. Partea de desupt a cozei verzuie. 

Bărbătuşii au capul plumburiu, spinarea cafenie, pântecele ru- 
giniu; femeiuşele au pântecele roşiatec cenuşiu. E în Germania 
un Cintez de munte (Fr. montifringilla) a cărui carne e amară. 
Vine în Noemvrie din ţerile dela Miază-Noapte. Mai e un Cin- 
tez (Fr. spinus) verde pe spate şi galben pe aripi şi coadă. 

Sunt şi alte feluri de Cinteţe. Aşă, Fringilla cannabina sau Li- 
nota, e cafenie pe spate şi cu penele dela coadă şi aripe negre 
mărgenite cu alb. Femeea are pieptul albuiu tot anul; bărbatul 
îl are rog până în mijlocul verei; toamna, e ca la femeie. 


ES IL) 
IF) ? “i "yt 


Cap de bot gros. 


Botgrosul (Fringilla cocothraustes). Primăvara e albăstruiu. 

Capul bărbătuşului e galben mohorât, guşea neagră, ceafa ce- 
nuşie, spatele cenuşiu cafeniu, aripile negre cafenii cu câte © 
pată deacurmezişul în patru muchi albă; coada e roşe închis 
cafenie; pântecele roş cenuşiu. Are plisc foarte tare. Ii plac ce- 
reşe şi sparge sumburii. 

Presuru (Emberiza) are pliscul rotund şi cam turtit înainte, 
scurt şi ascuţit. E o Presura galbenă (E citrinella) E galbenă 
ca lămâia peste tot şi are un adaos de culoare ruginie pe spate 
şi la penele dela coadă. Pe spate mai are şi pete negre. Pe 
pârtea de jos a pieptului, pete ruginii. La femeiuşe prin gal- 
ben se vede şi cenuşiu. E lungă de 18 ctm. Iarna stă chiar şi 
prin sate. Vara mănâncă omizi şi iarna seminţe. Presura sură 
(E miliaria) ajunge până la 20 de ctm. E cenuşie bătând în gal- 


Presură. 


ben. Are pe tot trupul puncte negre în pene. Face cuibul în 
iarbă şi sub tufe. Aro carne foarte bună. Presura de grădină 
(E hortulana, franţuzeşte Ortolan). Trăeşte în Europa de Miază- 
zi. Are pliscul şi picioarele roşe; obrajii şi grumajii galbeni, 
spatele ca la vrabie, pe pântece e ruginie. Lungă de 14 ctm. 

Carnea lor e şi mai gustoasă decât a presurei galbene. Pe vre- 
mea Romanilor se căutau foarte mult şi le ţineau de le în- 
grăşau cu meiu în colivii anume făcute. In Europa de Miază-zi 
nu s'a pierdut obiceiul nici până acuma. Ca să le facă să se În- 
graşe mai repede, le înşală de mănâncă şi noaptea, făcând lumină. 
Ajung de trag îndoit cât în starea selbatecă (45—48 grame). 
Le taie capul şi picioarele, le cinătuesc, le pun câte 200—400 
în câte o putinică şi le trimit în Germania. 

Numai insula Cipru trimite 80.000 până la 100.000 de puti- 
nele cu astfel de mărinat. Se află şi la noi. 

Loxia e un fel de pasere care se hrăneşte cu semințe, mai 
ales de brad. Are cioc tare în trei muchi sau lăţit şi cu vår- 
furi încârligate şi ascuţite. Un fel de Loxie e papagalul de brazi. 
Bărbătuşul e mai mult roş; iar femeiuşa galbenă. E altfel, læ 

care ciocul e cu cele două părți strâmbate, aşă că nu vin una 
peste alta, ci stau încrucişate. (L. enucleator). Selbatice sunt 
roşii; în culivie se fac galbene. Bărbătuşii în anul întâiu sunt 
galbeni; în al doilea se fac roşii. Femeiușile remân mereu gäl- 
bii-cenuşii. 

Toate aceste păserele, împreună şi cu altele, alcătuesc familia 
Fringillidelor; la toate ciocul e mai mult sau mai puţin conic 
şi în stare a sparge sâmburi. Au câte nouă pene mari la aripă. 


Dr. Lux. 


Starea agricolă a României la finele lunei lunie 1908 st, n, 


Ploile ce au căzut în cursul acestei luni, deși n'au fost pre- 
tutindeni satisfăcătoare, şi venite cam târzii pentru unele se- 
mănături, totuşi au. folosit foarte mult vegetaţiunii în general 
şi în special porumburilor, fâneţelor şi păşunilor. 

Semănăturile de toamnă mau folosit mai deloc, de ploile 
ce au căzut mai ales în Muntenia şi în Dobrogea, unde ajun- 
sese la maturitate. Ovăzul în general, precum şi unele din ce- 
reale de primăvară de prin Moldova, unde vegetaţiunea este mai 
târzie, au folosit mult de aceste ploi, căci s'au mai îndesit, au 
format spicul şi au legat în mai bune condițiuni. 

Din cauza căldurilor extraordinare din luna precedentă şi 
din cursul aceşteia, grâul, secara şi orzul de toamnă, s'au cam 
pripit şi au ajuns la maturitate, foarte de timpuriu, cu 10 la 
15 zile mai nainie ca de obiceiu. Secerişul a început în a doua 
Jumătate a lunei, în toată regiunea de câmpie şi în Dobrogea, 
iar către finele lunei şi în restul ţării. In multe părţi, cerea: 
lele fiind prea mici şi rari, nu se pot seceră, ele se cosesc sau 
se smulg. : 

Producțiunea cerealelor variază după regiuni; sunt unele 
părți din Muntenia centrală şi vestică, unde cu toată seceta ce 
a predominat, se va obține o recoltă mulţumitoare; în altele 
mai ales în estul ţării (ca districtele Ialomiţa, Brăila, R-Sărat, 
Tecuci, Covurlui, Tulcea), nu se va obţine nici sămânţa, lăsân- 
du-se pe alocuri, a se paşte cu vitele sau a creşte mohoarele 
şi a se cosi pentru nutreţ. In Moldova şi în unele părţi ale Do- 
brogei va fi o recoltă mediocră sau ceva mai mică. 

In unele regiuni s'a terminat seceratul şi a început treeratul 
cerealelor, a căror calitate este pretutindeni satisfăcătoare. 

Porumbul este frumos în toată ţara, chiar şi acolo unde erâ 
ameninţat în luna trecută. Ploile din această lună, fiindu-i 
favorabile, sau desvoltat repede şi cu vigoare. Pretutindeni po: 
rumbul sa prăşit a doua oară şi sa muşuroit; acel semănat 
mai de timpuriu, a dat spicul şi pe alocuri chiar şi măţasea 

şi a început a înflori. Sunt totuşi unele părţi, cu deosebire din 
Oltenia şi Moldova de sus, unde ploile fiind puţine atât în Mai 
cât şi în lunie, iar porumbul semănat cam târziu, nu a putut 
progresă, aşă că a îmbătrânit şi sufere. de uscăciune. 

Sfeclele de nutreţ şi plantele furagere semănate în primă- 
vară s'au mai desvoltat în părţile unde au căzut ploi mai a- 
bundente; în foarte multe localităţi însă ele încă sufer și nu 
pot creşte. 

Fâneţele naturale precum și livezile de lucernă şi trifoi au 
înverzit din nou, însă iarba creste încet şi fără putere. In urma, 
ploilor, în multe părţi s'au făcut semănături de porumb, meiu, 
paring, sorg şi alte plante de nutreț. 

Păşunile şi islazurile s'au îndreptat în părţile unde au căzut 
ploi mai multe; în mare parte a ţării ele sunt încă lipsite de 
iarbă şi vitele găsesc cu greu hrană. Lipsa de nutreţ este mare 
în toată ţara şi cu toate ploile ce au căzut, fânețele şi păşunile 
Sau îmbunătăţit prea puţin sau de loc. Din această cauză gu- 
vernul a luat măsuri şi a oprit exportul nutrețurilor. 

Viile sunt; frumoase şi viguroase în toată ţara. Viţa de vie 
a legat în foarte bune condițiuni, având rod atât de mult cum 
rar se întâmplă; până în prezent nu suferă de nici o boală. 

Arborii, arbuştii şi pomii fructiferi atacați de omizi, au dat 
frunze din nou; pădurile au înverzit iarăşi. 

Fructe sunt în abundență. 

Cu toată îndreptarea adusă semănăturilor şi vegetaţiunii de 
ploile din această lună, totuşi în mare parte a ţării, încă se 
simpte nevoia de a mai plouă, mai ales pentru păşuni şi fânețe 
cari Sunt foarte slabe în toată țara. 


|. St. Murat. 


Directorul Institutului Meteorologic. 


Corespondenţă cu cititorii. 


-~ 


Domnului Sp. N. Stefănescu, învăţător. com. Tomșani, Prahova. 


Lucerna verde se poate da calului fie păscând-o, fie la grătar. 
Sub această din urmă formă este mai de sfătuit a se urmă, căci 
putem măsură cantitatea pe care io dăm animalului. 

Fânul de lucernă bun, cosit la vreme, bine recoltat şi păstrat, 
de culoare verde și cu miros plăcut, bogat în părţi foioase, este 
un foarte bun nutreţ mai mult pentru rumegătoare decât pen- 
tru cai. A 

Calul îl mănâncă totuşi cu plăcerela început; mai târziu însă 
cu timpul începe a se desgustă, a nu-l mai luă cu așă poftă. 
Pricina acestui fapt, este că fânul de lucernă, nu este ca fânul 
celălalt, de livede, constituit din mai multe ierburi și de care 

animalul nu se plictiseşte nici odată, ci este format dintr'o sin- 
gură plantă, din lucernă. Din această cauză acest fân este deci 
prea la fel, prea uniform, şi fie el cât de bun, i se urăşte vitei 
-cu el, dacă i se dă mereu numai din el. Aceasta este întocmai 
ca și când am hrăni un om cu o mâncare foarte bună, numai 
<u pui de gâină îripţi, de pildă. Ei bine, el o să mănânce o zi, 
două, trei, cu plăcere, apoi începe a se plictisi, a i se aplecă,a 
cere și alte mâncări şi încă mai puţin bune şi gustoase. Tot aşă 
Și cu calul d-tale: a mâncat el săracu fân de lucernă, cât a mân- 
cat, până vorba aceia, i-a venit greață, când a început să caute 
paie, coceni, ş. a. 

Rezultă dar că nu este bine a s6 da prea mult timp n:mai 
fân de lucernă calului, ci să-l dăm în unire cu alte nutrețuri, 
adică pe lângă lucernă animalul să primească zilnic și ceva fân 
de livezi, sau ceva pae, precum şi grăunțe. 

Nu vinde deci călușelul, păstrează-l şi-l hrănește după cum 
spuseiu mai sus. 

Irimia Popescu 
medic veterinar. 


> E LI 


INŞTIINŢA RE. 


In cursul lunilor de vacanță — ca şi în anii trecuți — 
vom scoate şi în anul curent numere duble şi anume: 

No. 41 (13 Iulie) şi 42 (20 Iulie), vor eşi împre- 
ună la 13 Iulie. 

No. 43 (27 Iulie) şi 44 (3 August), vor eşi împre- 
ună la 3 August. 

No. 45 (10 August) şi 46 (17 August), vor eşi 
împreună la 17 August. 

No. 47 (24 August) şi 48 (31 August), vor eşi 
împreună la 31 August. 

De aci încolo, cu No. 49 (7 Septemvrie ), nume- 
rele vor urmă să apară iarâşi săptămânal. 


ADMINISTRAȚIA 


E IP —— 

Din ziare şi reviste 


Penele gâştelor. 


Penele smulse de pe gâște sănătoase sunt bune, tari și curate. Dacă 
voim să tăiem gâșştele, trebuie mai întâiu să le scăldăm, ca să sespele 
penele. De voim să spălăm penele întrebuințate în perini, le pu- 
nem mai întâiu într'o sită şi sita o punem într'o căldare, pe care 
acoperind-o facem foc sub ea, ca să se înfierbinte apa. In tim- 
pul mai nou avem maşini de spălat. Acestea se potrivesc foarte 
bine pentru spălatul penelor. 
(«Agricultor ul»), 


Ț'ganul învățat. 


Un ţigan se tot lăudă că știe turcește, da el nu ştia decât două” 
trei vorbe. Intr?o zi îl ia la trei parale unul care știă bine tur- 
-ceşte. Ia spune, mă balaure, cum se zice pe turcește <pâne caldă ?» 

— «Ghiligic iș mie», răspunse Țiganul care s'a întâmplat să 
ştie. i 

— Dar, spâne rece» cum se zice? 

— Ho leu! Dar cine-o lasă să se mai răcească, cocoane!.. răs 
punse triumfător Țiganul. ` 

(«Sfatul Poporului»). 


g joak- 


Sfat contra difteriei pasărilor. 


Se ia găina bolnavă sub braţul stâng, ținând-o de creastă cu 
degetul cel mare şi arătător dela mâna stângă, bărbiile cu mâna 
dreaptă, şi s6 deschide ciocul ca să se poata băgă un deget dela 
mâna stângă între fălci, ca să nu se închidă. 

Apoi se ia pe degetul arătător dela mâna dreaptă «săpun verde» 
şi se introduce în cioc până mai în fundul gurei ca să atingă 
partea bolnavă ; se pune găina în coteţ. 

In urma acestui tratament găina se arată foarte abătută, ține 
«capul atârnat în jos şi părticelele desfăcute de săpun curg cu 
ibale. Săpunul mai curăţă și stomacul; pasărea are diaree, dar 
după o zi sau două îşi recapătă pofta de mâncare și în mai pu- 
ţin de o săptămână este vindecată. = 

Autorul N. Guebe îşi tratează astfel pasările sale în totdeauna 
când se arată triste şi nu mănâncă, vindecându-le în puţine zile. 

Se poate întrebuinţă acest metod cu succes chiar la pui de o 


ună. 
(«Gazeta Transilvaniei»). 


Acela căruia i-e milă de sărac, împrumută pe Dum- 
nezeu şi Dumnezeu îi va plăti binefacerea. 
« (Sf. Scriptură, Proverbs). 

1136 ALBINA 


Informaţiuni, 


— La 16 Ianuarie 1909 orele 2 p. ™. se va ţine concurs la Eforie pen- 
tru un post de medic la Spitalul ZoSsima ce se află ocupat provizoriu. 

Condiţiunile de admisibilitate şi progainul concursului sunt publicate 
in Monitorul Oficial No. 278 din 11 Martie 1900. 

Registrul pentru înscrierea candidaţilor se află deschis în orice zi şi 
oră de lucru la Eforie şi se va închide cu 10 zile libere înainte de ziua 
fixată pentru ţinerea concursului, 


Å- 
[ _zosza ADEINISTRATIEI | 
n] 


— D-l M. Vasilescu, secretar, care cere pentru biblioteca societății 
No. 5,.11, 16, 17 şi 19 să ne scrie: ce societate şi din ce localitate. de 
oarece d-sa nu spune prin cartea poștală. 


Pe — 


Liocitaţiuni. 


In ziua de 5 Iulie 1908, ora 10:/, a. m., se va ţine la Eforie, Bulevar- 
dul Elisabeta, licitație publică cu oferte închise, pentru darea în în- 
treprindere a lucrărilor de reparaţii generale bisericei și şeoalei din 
comuna Drăcşeni, judeţul Teleorman şi anume: 

1) Pentru biserică, devizul fiind de lei 5.417,80. 

2) Pentru școală, devizul fiind de lei 751,90. 

Supra oferte şi oferte condiţionale nu se primesc. 


— In ziua de 12 Iulie 1908 ora 10:/, a. m. se va ţine la Eforie, b-dul 
Elisabeta, licitaţie publică cu oferte închise, pentru arendarea pe un 
period de 10 ani, cu începere dela 23 Aprilie 1909 a moşiei ue ți 
Bâţeoveni, comuna Cosmeșşti, jud. Vlaşea. Garanţie provizorie lei 3.500, 

ferte condiţionale şi supraoferte nu se primesc. 

Condiţiunile, și devizele se pot vedeă la Serv. Domenial, secţia Bu- 
nurilor, în toate zilele de lucru, între orele 10—12a. m. 

Domnii concurenţi spre a puteă luă parte la licitaţie vor trebui să 
depună ca garanţie provizorie lei 5%, din suma devizului, cunoscând că 
cea definitivă va fi de lei 10%, din suma rezultată la licitaţie, 

Licitaţia se va ţine în conformitate cu art. 72—83 din legea compta- 
bilităţei. 

Da 


F =i 
Stimaţi Cititori, 
Răspândiți revista „Albina“ în cercul cunoștin- 
țelor D-voastră. J 

„STERU“ 


Societatea «Steaua» are de scop a luoră pentre 

h întinderea învățăturii în popor, prin tipărirea și 

SI Ki e A răspândirea de scrieri şi publicații morale, pa- 
> triotice şi de folos practic, şi pentru împiedeoa- 


Eu eE 
E = N i rea, prin toate mijloacele legiuite, a răspândirii 
(Di 


de scrieri și publicaţii imorale, sau cu tendinţe 
contrarii statului și ideii naţionale române. 

Cotizaţia este de cel puţin doi; lei pe an, iar pentru învăţători, 
preoti rurali şi săteni, de cel puţin un leu pe an. Fie-care mem- 

ru este îndatorat ca, în cel d'înţâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a: 
dresà d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Membru al Academiei Re- 
anâne.— Vice-preşedinte, Sava Somânescu, mare proprietar, fost senator — 
Administrator și casier, Spira C. Haret, Ministru, profesor univer- 
sitar. — Secretar, Const, Banu, profesor secundar, fosi inspector Şco: 
dar. — Membrii: Petre Gârboviceana, Administrator al Casei Sf- 
Biserici Autocefale Ortodoze Române, profesor la Seminarul Central 
şi director al Şe. Normale a Socieiiţii pentru învățătura poporului 
român; | Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu $, Negoescu, fost ad- 
ministrator al Casei Şcoalelor, profesor secundar; Pompiliu Eliade, pre. 
fesor universitar.— Cenzori. Coust, Alimâneşteauu, inginer de mine; Preotul 
sconvm Const. Ionescu, profesor secundar; Const. Alexandrescu, institutor. 


Membri insorişi şi ootizațiuni plătite (urmare), 


Constantin Niţescu (Domnița), 2 lei; loan Georgescu (Domnița), 2 
lei; Constantin Cârstescu (Domnița), 2 lei; Robert Stefanele (Domnița); 
3 lei; Gheorghe Iotta (Domnița), 1 leu; Pavel Nicolae (Domnița), 1 leu; 
Nicolae Popescu (Domnița), 1 leu, Neacşu Gabrilescu (Domnița), 1 leu‘ 
Ion Dăscălescu (Domnița), 1 leu; Vasile Țigăreanu (Domnița), 1 leu; 
Iordache Durbacă (Domnița), 1 leu; Nicola Stoian (Domnița), 1 leu; 
Vasile Teodorescu (Domnița), 1 leu; Pr. Şt. Georgescu (Domnița). 1 leu; 
P. Başturea (Domnița), 1 leu; Ion Voiculescu (Domnița), 1 leu ; Pr. Chr. 
Popescu (Domnița), 1 leu; Zaharia Ionescu (Domnița), 1 leu; I. St. Wal- 
deoreanu (Domnița), 1 leu ; Paul Gehlis (Domnița), 1 leu; Barbu Po- 
pescu (Domnița), 1 leu; Dimitrie Avramescu (Domnița), 1 leu; Alexan- 
dru Apostol (Domnița), 1 leu ; D-tru Enescu (Domnița), 1 leu; Mateiu 
C-tin (Domnița), 1 leu; Stefan V. Moinescu, (Domnița), 1 leu; Arhim V. 
Piticariu (Superior M-rea Râșea), 40 lei; Protosinghelul Theodor A. M. 
„Dimitriu (M-rea Râşca), 2 lei; leromonah Theodosie Harcotă (M-rea 
Râșca), 2 lei; leromonah Galaction Ciolanu (M-rea iăcal, le lei; lero- 
monah Macarie Borvianu (M-rea Râşca), 2 lei; leromonah Pahomie Vă- 
cărescu (M-rea Râşea), 1 lei; Ieromonah Gherasim Agapi (M-rea Râșca), 
2 lei; Ieremonah Ghenadie Palamariu (M-rea Râşca), 2 lei; leremonah 
Iosef Tulbure (M-rea Râșca), 2 lei; Ierodiacon Ilarion a Sruculeştii (M-rea 
Râșca), 2 lei; Ierodiaconul Paisie Salciuc (M-rea Râşca), 2 lei; lerodiaco- 
nul Veniamin Mihailescu (M-rea Râșca), 2 lei; leromonah Gherontie Chi, 
xiţă (M-rea Râşea), 1 leu. 

Numărul membrilor înscrişi în cursul anului 1908 este de 801, iar 
veniturile societăţii, tot în acest timp, sunt de 3215. 


(Va urma în numărul viitor). 


ta PE yis 


SOCIETATE IN COMANDITĂ 


WEIL, JOSEPH & Co. Suc. În 


BUCUREȘTI, Str. Smârdan No. 5, Casâ Țăranu. 


Mare depozit de unelte și Pa 


= Maşini agricole și industriale ji 
e e SPECIALTĂŢI BREVETATE » e 


Recomandă Domnilor Agricultori : 


= 
2e = ERE 


de tot felul. marcă Unicum Drill, brevetate, ori- |. 
ginale Melichar, cu aparat de se- îi, 
mânat prin linguriţe de oţel niclie- Wf 
late extra-solide,-a căror resistenţă (W 
o garantăm zece ani de zile. (Fe- 
riţivă de semâănătoare cu rotiţe ca- | 
nelate, cari ușor expun, seminţele 
vâtămării. 


poe 


Pluguri de oțel originale Biieler | mars ta în rânduri, celebra | $ 


og 


Grape de oțel originale Biicher 
mişcătoare, nemişcâtoare, lanţate şi 
1 canadiene cu arcuri ultimă noutate 


Garnituri de treerat din renumita 

fabrică Hofherr & Schrantz Viena, 

cele mai solide şi cele mâi bune în 
funcţiune. 


Prese lkydrauliee de vin, Teascuri şi f 
zdrobitoare de struguri din fabrica f 
specială Merrem & Knotgen, Wit- | 

tlich, Germania. l 


== == 


Batoze de porumb cu abur, brevetate 
«Casali», din aceeași fabrică, cele 
mai căutate. 


=> 
iS: 


Motoure Austriuce de preciziune pen- 
tru combustibil benzină din fabrica 
Osers & Bauer, Viena. 


= 


Vânturători No. 5 pe 4 roate de tran- ||; 
sport, originale Hofherr & Schrantz, 
Viena. 


Mori pe postament de stejar din 
fabrica Hofherr & Sehrantz. 


> 


== > 

ZI 


Trioare originale Heid, Stockerau 
brevetate, cu ventilaţie şi table'îre- 
zuite, toate mârimile. 


Pietre de moară din fabrica Societé 
Generale Meulitre. La Ferté sous 
aT e, Franţa prima calitate, com- 
h A TE i tru bucăţi intregi fără | 
WUE Semănătoare prin împrăştiere, origi- puse Sinppa 3 

| nale Hofherr & Schrantz 3,80 m. || peptic aE cnet: 

lăţime, ultimu] model perfecționat. X 

|| PREȚURI ȘI CONDIȚIUNI DE PLATA FAVORABILE 

Se garantează soliditate și buna funcțiune | N | 


Cataloage la cerere gratis şi franco 

